b'\n_START_ARTICLE_\nSytostaattien haittavaikutukset\n_START_SECTION_\nVerisolumuutokset\n_START_PARAGRAPH_\nJohtuvat solunsalpaajahoitojen aiheuttamista muutoksista luuytimen nopeasti jakautuvissa, verisoluja muodostavissa kantasoluissa.\n_START_SECTION_\nNeutropenia\n_START_PARAGRAPH_\nAlentuneen valkosolum\xc3\xa4\xc3\xa4r\xc3\xa4\xc3\xa4n liittyy suurentunut infektiovaara. Voidaan v\xc3\xa4hent\xc3\xa4\xc3\xa4 antamalla valkosolukasvutekij\xc3\xa4\xc3\xa4 (G-CSF tai GM-CSF). Hoito on tehokkain kun se aloitetaan ennalta ehk\xc3\xa4isev\xc3\xa4sti, 24\xe2\x80\x9348 tunnin sis\xc3\xa4ll\xc3\xa4 ensimm\xc3\xa4isen solunsalpaaja-annoksen annosta, kun valkosoluarvot ovat viel\xc3\xa4 normaalit.\n_START_SECTION_\nTrombosytopenia\n_START_PARAGRAPH_\nYleens\xc3\xa4 odotetaan spontaania korjautumista, joskus hoidetaan verihiutalesiirroilla.\n_START_SECTION_\nAnemia\n_START_PARAGRAPH_\nKorjataan punasolusiirroilla, joskus pitkittyneeseen anemiaan erytropoietiinia (punasolukasvutekij\xc3\xa4\xc3\xa4).\n_START_SECTION_\nHiustenl\xc3\xa4ht\xc3\xb6\n_START_PARAGRAPH_\nLiittyy useimpiin solunsalpaajahoitoihin, hiukset l\xc3\xa4htev\xc3\xa4t 3\xe2\x80\x935 viikon kuluttua solunsalpaajahoidon aloittamista ja kasvavat yleens\xc3\xa4 takaisin hoitojen loputtua, joskus jo niiden aikana. Hiuspohjan voimakas j\xc3\xa4\xc3\xa4hdytt\xc3\xa4minen kylm\xc3\xa4p\xc3\xa4\xc3\xa4hineen avulla solunsalpaajan annon aikana ja jonkin aikaa annon j\xc3\xa4lkeen v\xc3\xa4hent\xc3\xa4\xc3\xa4 hiusten l\xc3\xa4ht\xc3\xb6\xc3\xa4.\n_START_SECTION_\nPahoinvointi\n_START_PARAGRAPH_\nEri sytostaatit ja yhdistelm\xc3\xa4t aiheuttavat pahoinvointia hyvin vaihtelevasti. Akuutisti hoitona ensisijaisesti metoklopramidi (20mg). Voimakkaampaan pahoinvointiin serotoniinireseptorin (5-HT-3) salpaaja (ondansetroni 8 mg, tropisetroni 5 mg tai granisetroni 3 mg). Tehoa voidaan parantaa deksametasonilla (10mg i.v.). Pitkittyneess\xc3\xa4 pahoinvoinnissa metoklopramidi (10\xe2\x80\x9330 mg x 3), tarvittaessa yhdess\xc3\xa4 kortikoidin kanssa. Jos t\xc3\xa4st\xc3\xa4 ei ole apua, kannattaa serotoniinireseptorisalpaajia k\xc3\xa4ytt\xc3\xa4\xc3\xa4. Ennakoivaan pahoinvointiin (liittyy hoidon pelkoon, pelkk\xc3\xa4 ajatus tai sairaalaymp\xc3\xa4rist\xc3\xb6 voi laukaista) voidaan k\xc3\xa4ytt\xc3\xa4\xc3\xa4 bentsodiatsepiineja (loratsepaami 1\xe2\x80\x935 mg p.o.).\n_START_SECTION_\nElinvauriot\n_START_PARAGRAPH_\nAntrasykliinit \xe2\x80\x93 syd\xc3\xa4nlihasvaurioita, viiv\xc3\xa4styneit\xc3\xa4_NEWLINE_Metotreksaatti, bleomysiinin mitomysiini, busulfaanin \xe2\x80\x93 keuhkojen kaasujen vaihdoin heikentyminen, vaikea erottaa sy\xc3\xb6v\xc3\xa4n aiheuttamista muutoksista_NEWLINE_Sisplatiini, metotreksaatti (suuret annokset) \xe2\x80\x93 munuaisvauriot_NEWLINE_Vinkristiini, sisplatiini ja taksaanit \xe2\x80\x93 perifeerinen neuropatia \xe2\x86\x92 parestesia, lihaskivut ja \xe2\x80\x93heikkous_NEWLINE_Syklofosfamidi, ifosfamidi (suurina annoksina) - rakko\xc3\xa4rsytyst\xc3\xa4 l. kystiitti\xc3\xa4_NEWLINE_Useat solunsalpaajat \xe2\x80\x93 v\xc3\xa4lit\xc3\xb6n kudostuho infuusion menness\xc3\xa4 kudokseen._NEWLINE_Useat solunsalpaajat - limakalvovaurioita, maksan toimintah\xc3\xa4iri\xc3\xb6it\xc3\xa4, elektrolyyttih\xc3\xa4iri\xc3\xb6it\xc3\xa4, toiminnallisia syd\xc3\xa4noireita ja allergisia reaktioita'